బిలాల్ ఆసిఫ్

మహ్మద్ బిలాల్ ఆసిఫ్ (జననం 1985, సెప్టెంబరు  24) పాకిస్తానీ క్రికెటర్, గాయకుడు-గేయరచయిత. పాకిస్తాన్ జాతీయ జట్టుకు ప్రాతినిధ్యం వహిస్తున్నాడు.

2018 ఆగస్టులో, పాకిస్థాన్ క్రికెట్ బోర్డు ద్వారా 2018–19 సీజన్‌కు సెంట్రల్ కాంట్రాక్ట్ పొందిన ముప్పై-మూడు మంది ఆటగాళ్ళలో ఇతను ఒకడు.

వ్యక్తిగత జీవితం 
మహ్మద్ బిలాల్ ఆసిఫ్ కువైట్‌లో ఉన్న ఎలక్ట్రీషియన్ తండ్రి కుమారుడు, దేశీయ లెఫ్ట్ ఆర్మ్ సీమర్ జాహిద్ సయీద్ మేనల్లుడు బిలాల్ ఆసిఫ్ మూలాలు దస్కా శివార్లలో, సియాల్‌కోట్‌కు సమీపంలో ఉన్న అల్లో మహర్ షరీఫ్ గ్రామానికి చెందినవి. మహ్మద్ బిలాల్ ఆసిఫ్ ఆర్ట్స్‌లో పట్టా పొందాడు. పాటలు పాడేవాడు.

క్రికెట్ రంగం

దేశీయ క్రికెట్ 
ట్వంటీ20 మ్యాచ్‌లో 114తో అరంగేట్రంలోనే అత్యధిక పరుగులు చేసిన ఆటగాడిగా ఆసిఫ్ రికార్డు సృష్టించాడు.

2018 ఏప్రిల్ లో, 2018 పాకిస్తాన్ కప్ కోసం సింధు జట్టులో ఎంపికయ్యాడు. టోర్నమెంట్ సమయంలో సింధుకు జాయింట్ లీడింగ్ వికెట్ టేకర్, నాలుగు మ్యాచ్‌లలో ఆరు అవుట్‌లు చేశాడు. 2019 మార్చిలో, 2019 పాకిస్తాన్ కప్ కోసం ఫెడరల్ ఏరియాస్ జట్టులో ఎంపికయ్యాడు.

2019 సెప్టెంబరులో, 2019–20 క్వాయిడ్-ఇ-అజం ట్రోఫీ టోర్నమెంట్ కోసం సెంట్రల్ పంజాబ్ జట్టులో ఎంపికయ్యాడు. 2021 జనవరిలో, 2020–21 పాకిస్తాన్ కప్ కోసం సెంట్రల్ పంజాబ్ జట్టులో ఎంపికయ్యాడు.

అంతర్జాతీయ క్రికెట్ 
2015 జూలైలో శ్రీలంక పర్యటన కోసం పాకిస్తాన్ వన్డే ఇంటర్నేషనల్ జట్టులో ఎంపికయ్యాడు. 2015, అక్టోబరు 3న జింబాబ్వేపై పాకిస్తాన్ తరపున తన వన్డే అరంగేట్రం చేసాడు.

2015 అక్టోబరు 5న జింబాబ్వేతో జరిగిన తన రెండవ వన్డేలో బిలాల్ తన మొదటి అంతర్జాతీయ ఐదు వికెట్ల పంటను సాధించాడు. బ్యాటింగ్ లో 39 బంతుల్లో 38 పరుగులు చేశాడు. అయితే, మ్యాచ్ తర్వాత అనుమానాస్పద బౌలింగ్ చర్యగా నివేదించబడ్డాడు. ఇతని బౌలింగ్ యాక్షన్‌పై మూల్యాంకనం చేసిన తర్వాత, ఇంగ్లాండ్‌తో పర్యటన కోసం అక్టోబరు 19న పాకిస్తాన్ టెస్ట్ జట్టుకు తిరిగి పిలిపించబడ్డాడు. ఐసీసీ 30 అక్టోబర్ 2015న క్లియర్ చేసింది.

2017 సెప్టెంబరులో, శ్రీలంకతో సిరీస్ కోసం పాకిస్తాన్ టెస్టు జట్టులో ఎంపికయ్యాడు, కానీ అతను ఆడలేదు. 2018 సెప్టెంబరులో, ఆస్ట్రేలియాతో సిరీస్ కోసం పాకిస్తాన్ టెస్ట్ జట్టులో ఎంపికయ్యాడు. 2018, అక్టోబరు 7న ఆస్ట్రేలియాతో జరిగిన మ్యాచ్‌లో పాకిస్థాన్ తరపున తన అరంగేట్రం చేశాడు. టెస్టుల్లో అరంగేట్రంలోనే ఐదు వికెట్లు తీసిన పాకిస్థాన్ తరఫున 11వ బౌలర్ అయ్యాడు.

2020 జూన్ లో, కరోనా-19 మహమ్మారి సమయంలో ఇంగ్లండ్‌కు పాకిస్తాన్ పర్యటన కోసం నలుగురు రిజర్వ్ ఆటగాళ్ళలో ఒకరిగా ఎంపికయ్యాడు.

సంగీత రంగం 
2020లో పంజాబీ ట్రాక్ అఖియాన్ విడుదలతో గాయకుడు-గేయరచయితగా తన వృత్తిని ప్రారంభించాడు.

2021లో పాకిస్తాన్ సూపర్ లీగ్ కోసం అనధికారిక గీతమైన యే హై పిఎస్ఎల్ ను వ్రాసి పాడాడు.

మూలాలు

బాహ్య లింకులు 
 

పాకిస్తాన్ వన్డే క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
పాకిస్తాన్ క్రికెట్ క్రీడాకారులు
జీవిస్తున్న ప్రజలు
1985 జననాలు